Discussió:Llista de plaques commemoratives de Barcelona (districtes 3 a 10)

message: He estat al Bar Versalles i ni amb lupa es troba la placa... --MarisaLR (disc.) 18:29, 8 feb 2013 (CET)
replies: text: Suposo que ja has mirat al terra (a la vorera) que és on solen ser aquestes plaques.--Pere prlpz (disc.) 18:52, 8 feb 2013 (CET)
replies: text: :És més, diria que al Google es veu una cosa davant de la porta que té pinta de ser aquesta placa, tot i que no sé de quan és la foto del Google (i també pot ser que jo m'estigui confonent amb la tapa de la clau del gas o alguna altra d'aquestes coses prosaiques que sol haver-hi a les voreres).--Pere prlpz (disc.) 18:58, 8 feb 2013 (CET)
replies: text: ::El Bar Versalles es troba a cinquanta metres escassos de casa meva, així que passo per allà quatre cops al dia he mirat de baix a dalt totes les parets, totes les portes, la vorera: on només hi ha la placa rodona vermella de modernisme. Aquest establiment ha canviat de propietari fa més o menys un any és possible que amb les reformes de portes i façana n'hi hagi desaparegut? --MarisaLR (disc.) 21:21, 8 feb 2013 (CET)

text: Avergonyida estic, tenies raó Pere, està en el terra a la mateixa entrada, aquí parada sobre seu he estat diverses vegades buscant-la ... --MarisaLR (disc.) 12:14, 9 feb 2013 (CET)
thread_title:  Placa Bar Versalles 

message: Crec que hi ha una confusió considerable entre les plaques/obres d'homenatge a Joan Brossa al carrer del Bon Pastor. L'obra "primera pedra d'homenatge a Joan Brossa" (inconfusible per les fotografies de la seva fitxa) té el text que se suposa que té la placa "Homenatge al poeta Joan Brossa" (i per això en poso la foto aquí), i el text que hauria de tenir la primera pedra no sé on para. Dubto si en realitat la "primera pedra" no és l'obra actual sinó la que hi havia hagut provisionalment, i l'actual hauria de ser l'homenatge, i els del catàleg s'han fet un embolic.--Pere prlpz (disc.) 13:06, 7 maig 2013 (CEST)
replies: text: L'explicació de 5730-1 i 5928-1 resulten confuses. Està clar que es tracta de la mateixa obra, però parlen de dues inscripcions diferents. L'únic que se m'acut és que s'hagués modificat per l'explicació que dóna d'un triangle provisional per marcar "el lloc concret on devia anar l’escultura que resultés guanyadora en el mencionat concurs" (on tindria sentit la inscripció de "primera pedra del futur homenatge") i que després "es va decidir donar-li una altra utilitat, com és la de retre homenatge a la figura de Joan Brossa, i per això es va cobrir el paviment amb una obra" (així té més sentit la inscripció "en homenatge a Joan Brossa...") --V.Riullop (parlem-ne) 13:30, 7 maig 2013 (CEST)
thread_title:  Joan Brossa - carrer del Bon Pastor 

message: La placa dedicada a Fèlix Martí del c. Benet Mercadé 15, de Gràcia, no hi és. És un edifici nou i la deuen haver tret, no sé on deu haver anat a parar... --Enric (discussió) 18:11, 11 maig 2013 (CEST)
replies: text: Ja l'he trobada! Era al final de tot del carrer, a la cantonada amb la rambla de Prat. No és al número 15, certament, sinó al 35. --Enric (discussió) 20:55, 14 maig 2013 (CEST)
replies: text: :Curiós que una placa que diu "número 15" en la inscripció estigui en el número 35. Deu ser un trasllat provisional per obres i ningú ha recordat tornar-la :-) --V.Riullop (parlem-ne) 21:08, 14 maig 2013 (CEST)
thread_title:  Fèlix Martí 

message: Les dues plaques del Centre Moral són la mateixa, l'única que hi ha a l'exterior, a la façana del carrer Ros de Olano. Dins el vestíbul, vora l'entrada del centre, n'hi ha una altra, però és del 1979 i es va fer en el 75è aniversari de la inauguració de l'edifici. Poso tots dos codis a la foto, se n'haurà d'eliminar un. --Enric (discussió) 18:21, 11 maig 2013 (CEST)
replies: text: D'acord amb l'Enric. Crec que ja podríem eliminar la segona placa de la llista i deixar una nota al peu explicant el duplicat.--Pere prlpz (disc.) 00:15, 22 juny 2014 (CEST)
thread_title:  Centre Moral de Gràcia 

message: Hi ha més plaques que les reproduïdes a la llista: ahir en un passeig en vaig trobar la de la Maria Mercè Marçal i la de Blai Bonet, per exemple (i en canvi no vaig saber veure ni la de Pessoa ni la de Pavese ni la de Walt Whitman...). --Enric (discussió) 13:05, 17 maig 2013 (CEST)
replies: text: L'explicació de la fitxa és genial: "A les entrades del parc hi ha diferents rutes a escollir. La dels gomets vermells ens portaran cap a les plaques, de Parcs i Jardins. Tot i això, existeixen alguns errors alhora de posar els gomets, ja que hi ha diverses plaques que tenen un gomet blau enlloc de vermell." --V.Riullop (parlem-ne) 13:46, 17 maig 2013 (CEST)
replies: text: :Per cert, veig que tenen codi QR. L'has provat? Potser és més fiable que els gomets :-) --V.Riullop (parlem-ne) 13:49, 17 maig 2013 (CEST)
replies: text: ::Les que vaig trobar jo (incloent la de Pessoa i la de Walt Withman) crec que eren a prop del punt que indiquen les seves coordenades, però algunes no les vaig trobar ni amb GPS, tot i que la veritat és que anava de pas i no m'hi vaig entretenir.--Pere prlpz (disc.) 14:16, 17 maig 2013 (CEST)
replies: text: :::Jo no anava ni amb gomets ni amb GPS ni amb codi QR ni res. A peu i gràcies. Per tant ens faltarà la pavèsica. Per cert, tornant del Turó Parc em vaig trobar de morros amb l'edifici que fa cantonada amb Francesc Macià, Diagonal i Josep Tarradellas (on hi ha l'Starbucks) i, a la façana de la Diagonal (no sé si a les altres també), entre l'Strarbucks i el Gino's, hi ha un mural considerable d'en Subirachs, amb unes mans, números, en fi, allò més típic de l'artista. Per si les mosques el vaig fotografiar. Ara bé, no l'he sabut veure enlloc de la llista... --Enric (discussió) 16:12, 17 maig 2013 (CEST)
replies: text: ::::Els criteris del catàleg són una mica estranys. Un dels criteris que sembla seguir gairebé sempre és que no inclou les obres que formen part d'edificis privats, tot i que sí que inclou les que són al costat. Relleus de Subirats n'hi ha uns quants per aquesta zona; per exemple, crec que n'hi ha un altre al carrer Aribau just per sobre de Bon Pastor, però l'únic que inclou el catàleg és l'Espai/Temps de la plaça Gal·la Placídia, suposo perquè tot i ser privat l'edifici és l'entrada de l'estació de Gràcia.

text: ::::A l'altra banda de la Diagonal, també hi ha un paviment amb inscripcions de títols d'obres de Wagner, i una escultura en un jardí, i tampoc hi és, no sé si per massa noves o perquè el jardí no és públic del tot, i a la carretera de Vallvidrera (a l'anomenat revolt de les Monges, baixant cap a les Planes), hi ha una creu i un pedró dedicat a unes monges que hi van matar el 1936. Aquesta creu no sé si falta perquè no l'han vista, o és algun altre criteri.

text: ::::A més, també falten plaques. Fa dies parlàvem de l'auca del carrer Petritxol, i al carrer Gran de Gràcia hi ha una placa dedicada a Pere Tarrés, força gran que tampoc hi és.

text: ::::I per últim, escultures més o menys equivalents als medallons de la casa Serra o a les tres edats de la casa Garriga Nogués n'hi ha moltes que no surten al catàleg.
replies: text: :::::Parlant de les escultures de la casa Garriga Nogués, jo diria que les dues fitxes, "Devocions i llegendes" i "Les edats de la vida", corresponen a les mateixes escultures. Jo no vaig saber diferenciar quina corresponia a cada categoria, i pel text de la fitxa diria que totes dues parlen del mateix. --Enric (discussió) 02:00, 18 maig 2013 (CEST)

text: ::::Potser hauríem de recollir les absències més sorprenents a la pàgina de revisió del registre.--Pere prlpz (disc.) 16:33, 17 maig 2013 (CEST)
replies: text: :::::Segons la presentació del web "el Catàleg vol ser exhaustiu sense distincions de valor", però "per raons metodològiques, que no conceptuals, en aquesta versió no s'han inclòs [...] els programes escultòrics de les façanes dels edificis públics." Potser volien dir privats. En qualsevol cas està bé recollir les obres no incloses. --V.Riullop (parlem-ne) 20:43, 17 maig 2013 (CEST)
replies: text: ::::::Al Fossar de les Moreres també hi ha una placa molt vistosa dedicada al general Basset, que tenim fins i tot al commons. I això del Subirachs i els edificis privats, va com va. Al carrer Aragó hi ha el mural dels diaris, que bé que surt a la llista... I s'inclouen les plaques aquestes de l'Any del Comerç, de color gris, i en canvi no apareixen aquelles molt més grosses, quadrades, que es col·locaven davant les botigues centenàries, de color negre i daurat. A Ciutat Vella i a l'Eixample n'hi ha un munt (aquí un exemple)... O la placa ceràmica de la plaça Sant Galdric, que no surt a la llista però en canvi il·lustra la fitxa corresponent a l'inexistent lledoner de la plaça! (és la foto núm. 2). --Enric (discussió) 01:36, 18 maig 2013 (CEST)
replies: text: :::::::Per cert, ahir vaig tornar a passar per la plaça de Sant Galdric i el forat on al seu dia hi va haver l'arbre l'han pavimentat, suposo que ja no pensen tornar-l'hi a posar. Ah, i encara estic buscant la placa d'en Ramon Cabau, no hi ha manera de trobar-la... --Enric (discussió) 10:29, 22 maig 2013 (CEST)
thread_title:  Itinerari poètic del Turó Parc 

message: Les dues plaques de l'aniversari de l'escola Rusiñol no es veuen des del carrer. Potser els dies lectius, si la porta del pati és oberta, sí que es veuen, però avui que era festiu la reixa és tan atapeïda que no deixa fotografiar l'interior. --Enric (discussió) 23:47, 20 maig 2013 (CEST)
replies: text: La placa dedicada a Ramon Aldrufeu, del carrer Joan Alcover, no es troba a l'adreça indicada. En aquella banda hi ha un poliesportiu que ocupa gairebé tota l'illa de cases. La placa deu ser dins l'atri d'entrada, però quan la porta és tancada (com quan hi vaig passar jo) no es veu. --Enric (discussió) 01:02, 22 maig 2013 (CEST)
replies: text: :Tot i que estiguin en interiors, les deixo com a domini públic, no sembla que superin el llindar d'originalitat per generar drets d'autor. --V.Riullop (parlem-ne) 08:56, 22 maig 2013 (CEST)
thread_title:  Plaques de Nou Barris 

message: *Farmàcia Antiga: A la nostra llista surt com a Farmàcia Antiga, que és el nom que surt al rètol del la farmàcia, però el catàleg i la placa diuen Farmàcia Oller.
*El Pi de la Travessera: La placa que hi ha és una d'aquestes plaques verdes que hi ha a tots els arbres d'interès local (a les fotos es veu davant del pi), i que en general no surten al catàleg de plaques.--Pere prlpz (disc.) 00:18, 25 juny 2014 (CEST)
replies: text: De la farmàcia, deuen haver actualitzat la fitxa ja que en la primera edició amb bot ja va sortir com Antiga. Ho he canviat. A la placa del pi no li trobo cap sentit com a commemorativa. --V.Riullop (parlem-ne) 09:33, 25 juny 2014 (CEST)
thread_title:  Dues coses estranyes a les Corts